**9ο Δημοτικό Σχολείο Ξάνθης**

ΕΝΗΜΕΡΩΣΗ

 Τα μαθήματα της κολύμβησης θα ξεκινήσουν με τους μαθητές του **Γ2΄**, γιατί συμμετέχει μεγαλύτερος αριθμός παιδιών (όλη η τάξη). Η ακριβής ημερομηνία έναρξης θα είναι την **Πέμπτη 16 Οκτώβρη** και το τέλος του προγράμματος την **Πέμπτη 20 Νοέμβρη**.

 Τα μαθήματα θα γίνονται κάθε Πέμπτη την 6η και 7η ώρα, άρα θα φεύγουμε στις 12:30΄και θα επιστρέφουμε πριν τις 14:00΄. Την ημέρα εκείνη τα παιδιά, εκτός από τις σχολικές τους τσάντες, θα φέρνουν και **ένα σάκο** με τα παρακάτω είδη:

  Μαγιό (όποιο έχουν από το καλοκαίρι)

  Σκουφάκι κολύμβησης

  Σαγιονάρες

  Μπουρνούζι ή πετσέτα μεγάλη

  Γυαλάκια ΠΡΟΑΙΡΕΤΙΚΑ (αν έχετε ήδη εντάξει, διαφορετικά **ΜΗΝ** **ΑΓΟΡΑΣΕΤΕ**).

  Χτένα (τουλάχιστον για τα κορίτσια που έχουν μακριά μαλλιά)

  Μια σακούλα για τα βρεγμένα είδη

  Μια αλλαξιά εσώρουχα

  Ένα σκούφο για την αναχώρηση (για τις κρύες ημέρες)

 Το κόστος μετακίνησης (για το λεωφορείο), **για την κάθε φορά**, ανέρχεται στο ποσό των 2 Ευρώ. Τα χρήματα μπορείτε να τα δίνετε, εσείς ή το παιδί, το πρωί της ίδιας ημέρας ή την προηγούμενη στη δασκάλα της τάξης, την κ.Σάσα.

 Το ποσό που θα περισσέψει θα επιστραφεί στα παιδιά στο τέλος του προγράμματος ή θα μπει στο ταμείο της τάξης για να χρησιμοποιηθεί σε εκδηλώσεις **της ίδιας της τάξης**.

 Τις ημέρες της κολύμβησης (αυτές τις 6 Πέμπτες) τα παιδιά θα τρώνε το πρωί ένα καλό πρωινό και ένα πιο ελαφρύ δεκατιανό (στο 1ο διάλειμμα). Επίσης θα σχολάνε κανονικά στις 14:00΄ από το χώρο του σχολείου.

Οι καθηγητές Φυσικής Αγωγής

1. Ιωαννίδου Βασιλική
2. Ξανθόπουλος Αλέξιος